
Uznesenie Okresný súd Prešov v spore žalobcov: 2/ A. B. C., nar. X.X.XXXX, bytom D. XXX/XX, XXX XX E., 3/ A. F. C., nar. X.X.XXXX, bytom D. XXX/XX, XXX XX E., obaja právne zastúpení: JUDr. Vladimír Poch, advokát so sídlom Hviezdoslavova 3, 085 01 Bardejov, proti žalovanému: Stredná odborná škola ekonomiky, hotelierstva a služieb G. H., I. B. X, E., so sídlom I. B. X, XXX XX E., IČO: 36 155 993, právne zastúpený JUDr. Matúš Hríb, advokát so sídlom Tehelná 46, 085 01 Bardejov, o náhradu mzdy takto rozhodol: I. Konanie zastavuje. II. Stranám sporu náhradu trov konania nepriznáva. odôvodnenie: 1. Žalobcovia v 2. a 3. rade sa podanou žalobou doručenou Okresnému súdu Poprad dňa 7.11.2018 domáhali určenia neplatnosti výpovede a vyslovenia, že pracovný pomer u žalovaného naďalej trvá. Vec bola následne postúpená tunajšiemu súdu ako kauzálne príslušného a bola vedená na tunajšom súde sp. zn. 16Cpr 14/2023. 2. Tunajší súd rozsudkom č.k. 16Cpr 14/2023-494 z 5.12.2024 rozhodol cit: I. Súd určuje, že výpoveď z pracovného pomeru zo dňa 11.09.2018 daná Obchodnou akadémiou so sídlom Komenského 5, Bardejov, ktorú obdŕžala žalobkyňa v 1. rade dňa 10.09.2018 j e n e p l a t n á a pracovný pomer naďalej t r v á. II. Súd určuje, že výpoveď z pracovného pomeru zo dňa 07.09.2018 daná Obchodnou akadémiou so sídlom Komenského 5, Bardejov, ktorú obdŕžala žalobkyňa v 2. rade dňa 07.09.2018 j e n e p l a t n á a pracovný pomer naďalej t r v á. I. Súd určuje, že výpoveď z pracovného pomeru zo dňa 04.09.2018 daná Obchodnou akadémiou so sídlom Komenského 5, Bardejov, ktorú obdŕžal žalobca v 3. rade dňa 06.09.2018 j e n e p l a t n á a pracovný pomer naďalej t r v á. II. Žalobkyňa v 1.rade m á voči žalovanému n á r o k na 100 % náhradu trov konania, o výške ktorých bude rozhodnuté samostatným uznesením po právoplatnosti tohto rozsudku. III. Žalobkyňa v 2.rade m á voči žalovanému n á r o k na 100 % náhradu trov konania, o výške ktorých bude rozhodnuté samostatným uznesením po právoplatnosti tohto rozsudku. IV. Žalobca v 3.rade m á voči žalovanému n á r o k na 100 % náhradu trov konania, o výške ktorých bude rozhodnuté samostatným uznesením po právoplatnosti tohto rozsudku.
3. Vyššie citovaný rozsudok bol potvrdený rozsudkom Krajského súdu v Prešove č.k. 14CoPr/4/2025 – 574 z 14.10.2025. 4. Žalobu o náhradu mzdy ešte Okresný súd Poprad č.k. 11Cpr 25/2018-166 z 14.2.2020 vylúčil na samostatné konanie. Spis bol vedený na Okresnom súde Poprad pod sp. zn. 11Cpr 16/2020. 5. Rovnako ako konania o neplatnosť výpovede i konanie o náhradu mzdy bol postúpený tunajšiemu súdu ako súdu kauzálne príslušnému na rozhodnutie a je vedený pod sp. zn. 11Cpr 12/2023. 6. Písomným podaním zo dňa 30.4.2026 vzali žalobcovia v 2. a 3. rade žalobu o náhradu mzdy v celom rozsahu späť z dôvodu uzatvorenia mimosúdnej dohody o úhrade nárokov z neplatného skončenia pracovného pomeru, v zmysle ktorej sa dohodli o trovách konania tak, že si ich každá zo strán bude znášať a navzájom si ich nebudú uplatňovať. 7. Žalovaný podaním zo dňa 5.5.2026 vyjadril súhlas so späťvzatím žaloby. 8. Podľa § 144 zákona č. 160/2015 Z.z. Civilný sporový poriadok (ďalej len ako „CSP“), žalobca môže vziať žalobu späť. 9. Podľa § 145 ods. 1 CSP, ak je žaloba vzatá späť celkom, súd konanie zastaví. 10. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 11. Vzhľadom na to, že žalobca vzal žalobu v celom rozsahu späť a žalovaný vyslovil súhlas s procesným úkonom žalobcu, súd konanie s poukazom na § 145 ods. 1 CSP zastavil. 12. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 13. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 14. Vzhľadom na výslovnú dohodu medzi stranami sporu, že si trovy konania nebudú uplatňovať, súd rozhodol tak, že stranám sporu náhradu trov konania nepriznal. Poučenie: Proti tomuto uzneseniu možno podať odvolanie do 15 dní odo dňa jeho doručenia prostredníctvom tunajšieho súdu na Krajský súd v Prešove. V odvolaní sa má popri všeobecných náležitostiach (§ 127 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

